Երկրագունդ (ամսագիր)

«Երկրագունդ», քաղաքական, գիտական և առևտրային ամսագիր։

Պատմություն 
Լույս է տեսել 1863-1864 թվականներին Միացյալ Թագավորության Մանչեստր քաղաքում (24 համար)։ Խմբագիր-հրատարակիչ՝ Կարապետ Շահնազարյան։ 

Ներկայացրել է գաղութահայ վաճառականության ձգտումերը, ջատագովել Հայաստանում գործարաններ հիմնելու և ազգային արդյունաբերություն ստեղծելու գաղափարը։ Սատարել է հայ ազատագրական շարժումերին, համակրանքով արտահայտվել Զեյթունի ապստամբության մասին։ Քարոզել է Միքայել Նալբանդյանի «Երկրագործությունը որպես ուղիղ ճանապարհ» աշխատության դրույթները, ընթերցողին կողմնորոշել դեպի ռուսական հեղափոխությունը։

Մեծ Բրիտանիայի հայկական ամսագրեր
Հայկական հասարակական պարբերականներ